**განმარტებითიბარათი**

**თელავის მუნიციპალიტეტის 2023წლის 28დეკემბრის№ 22 დადგენილებაში „თელავის მუნიციპალიტეტის 2024 წლის პროგრამული ბიუჯეტის დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის 2024 წლის ბიუჯეტში ცვლილებების შეტანას, რომლის ძირითადი მოტივი მდგომარეობს სხვადასხვა ინფრასტრუქტურული ღონისძიებების და სოციალური პროგრამების დაფინანსებისათვის თანხების მობილიზებაში, მ.შ. მიზნობრივი ტრანსფერი და ნაშთის ასახვაში. აგრეთვე, გერმანიის საერთაშორისო თანამშრომლობის საზოგადოების (GIZ), „გოეთეს ინსტიტუტის ფილიალისგან საქართველოში“ და CESL-ის პროგრამის ფარგლებში მიღებული დაფინანსების და საქართველოს მთავრობის 2024 წლის 30 მაისის N746 განკარგულებით „საჯარო ფინანსების მართვის 2018-2021 წლების სტრატეგიის ფარგლებში ზოგიერთი მუნიციპალიტეტის მიერ ფინანსების მართვის გაუმჯობესების ხელშეწყობის მიზნით, 2023 წელს განსაზღვრული ღონისძიებების შესრულებიდან გამომდინარე, ზოგიერთი მუნიციპალიტეტისთვის კაპიტალური გრანტის გამოყოფის შესახებ“ გამოყოფილი თანხის ასახვაში, რომლის გათვალისწინებითაც თელავის მუნიციპალიტეტის ბიუჯეტი განისაზღვროს 72842,01ათასი ლარის ოდენობით.

მოხდეს ცვლილება ბიუჯეტის შემოსულობებში:

გაიზარდოს გრანტების მუხლი, საერთაშორისო ორგანიზაციებიდან მიღებული გრანტები - 676,829 ათასი ლარით (საფუძველი გერმანიის საერთაშორისო თანამშრომლობის საზოგადოების (GIZ), „გოეთეს ინსტიტუტის ფილიალისგან საქართველოში“ და CESL-ის პროგრამის ფარგლებში მიღებული გრანტი); სხვა ტრანსფერები - 960,0 ათასი ლარით (საფუძველი საქართველოს მთავრობის 2024 წლის 30 მაისის N746 განკარგულება);

ფაქტიურად მიღებული შემოსავლების გათვალისწინებით,

გაიზარდოს პროცენტებიდან მისაღები შემოსავლების გეგმა 500,0 ათასი ლარით;

გაიზარდოს შერეული და სხვა არაკლასიფიცირებული შემოსავლებიდან მისაღები შემოსავლების გეგმა 31,291 ათასი ლარით;

მოხდეს ცვლილება ბიუჯეტის გადასახდელებში:

შემცირდეს მუნიციპალიტეტის მერიის (კოდი 01 01 02) არაფინანსური აქტივების ზრდის მუხლი 101,827 ათასი ლარით, ტენდერის შედეგად წარმოქმნილი ეკონომიის გათვალისწინებით (საქართველოს მთავრობის 2023 წლის 17 მარტის N545 განკარგულება);

გაიზარდოს გზების კაპიტალური შეკეთების (კოდი 02 01 01) არაფინანსური აქტივების ზრდის მუხლი 1061,827 ათასი ლარით, ქ. თელავში, სადგურის ქუჩის სარეაბილიტაციო სამუშაოების განსახორციელებლად (საფუძველი საქართველოს მთავრობის 2024 წლის 30 მაისის N746 განკარგულება და საქართველოს მთავრობის 2023 წლის 17 მარტის N545 განკარგულება);

გაიზარდოს მუნიციპალური ტრანსპორტის ხელშეწყობის ღონისძიებების (კოდი 02 04 01) არაფინანსური აქტივების ზრდის მუხლი 429,664 ათასი ლარით (CESL-ის პროგრამის დაფინანსებით 427,537 ათასი ლარი), ქალაქ თელავში საზოგადოებრივი ტრანსპორტის გაჩერებებზე მოდერნიზებული და ენერგოეფექტური მოსაცდელების მოწყობის სამუშაოების და საზედამხედველო მომსახურებისათვის;

გაიზარდოს ტურიზმის განვითარების ხელშეწყობის (კოდი 02 10) არაფინანსური აქტივების ზრდის მუხლი235,164 ათასი ლარით (გერმანიის საერთაშორისო თანამშრომლობის საზოგადოების (GIZ) დაფინანსებით 234,0 ათასი ლარი), ცივის მთის კალთებზე ტურისტული საფეხმავლო და ველო ბილიკების მოწყობის სამუშაოების და საზედამხედველო მომსახურების ანაზღაურებისათვის;

გაიზარდოს კულტურის ორგანიზაციების ხელშეწყობის (კოდი 05 02 01), კერძოდ ა(ა)იპ თელავის მუნიციპალიტეტის საბიბლიოთეკო გაერთიანების დაფინანსების სუბსიდიის მუხლი 18,0 ათასი ლარით და არაფინანსური აქტივების ზრდის მუხლი 10,0 ათასი ლარით, სოფელ იყალთოს ბიბლიოთეკის მიმდინარე რემონტის სამუშაოების, ინვენტარის შეძენის და კომუნალური ხარჯების დასაფინანსებლად;

გაიზარდოს კულტურის ობიექტების აღჭურვა, რეაბილიტაცია, მშენებლობის (კოდი 05 02 02) არაფინანსური აქტივების ზრდის მუხლი 15,292 ათასი ლარით, „გოეთეს ინსტიტუტის ფილიალისგან საქართველოში“ მიღებული გრანტით, ევროკავშირის მიერ დაფინანსებული პროექტის „Creative Compass Georgia“ ფარგლებში, ფიზიკური ინფრასტრუქტურის აღნუსხვის განხორციელების მხარდასაჭერად, მუნიციპალიტეტში შემოქმედებითი ინდუსტრიების განვითარების ხელშეწყობის მიზნით;

გაიზარდოს ვეტერანთა, გარდაცვლილ დევნილთა და უპატრონო მიცვალებულთა დაკრძალვის ხარჯების (კოდი 06 02 04) სოციალური უზრუნველყოფის მუხლი 2,0 ათასი ლარით გარდაცვლილ დევნილთა და ომის ვეტერანთა სარიტუალო მომსახურების დაფინანსების უზრუნველყოფისათვის;

გაიზარდოს სამედიცინო და მედიკამენტებით დახმარების ღონისძიებების (კოდი 06 02 10) სოციალური უზრუნველყოფის მუხლი 500,0 ათასი ლარით, სამედიცინო მომსახურების, ონკოლოგიურ პაციენტთა და სამედიცინო დანიშნულების დამხმარე საშუალებების ან/და მედიკამენტებით დახმარების ქვეპროგრამების ფარგლებში განსახორციელებელი ღონისძიებების დაფინანსების უზრუნველყოფისათვის.